Selv sa han at han hadde hatt kontakt med britiske agenter, drevet sabotasje og spionert på viktig militær infrastruktur på Laksevåg. Ingen kunne bekrefte dette fordi begge døde i tysk fangenskap. Grung hadde vært savnet fra hjemmet sitt på Paradis i flere dager, da Fana Røde Kors fant ham død ved foten av stupet over Myravatnet, nær hans ufullendte Tveiterås hageby. I en konvolutt i kofferten som lå tilbake på toppen av stupet, lå avskjedsbrevet der Grung forklarte at han tok livet sitt på grunn av anklagene om landssvik.